Eric Ambler

Eric Clifford Ambler (født 28. juni 1909 i London, død 22. oktober 1998 samme sted) var en britisk forfatter. Han skrev også en rekke bøker sammen med Charles Rhodda under pseudonymet Eliot Reed. Ambler skrev hovedsakelig spion- og spenningsromaner og innførte i sin tid en ny realisme til sjangeren.

 Liv og virke 
Fra 1924 til 1927 studerte han til ingeniør ved University of London.

Etter å ha vært lærling i et ingeniørfirma, gikk han over til å arbeide i samme firmas reklameavdeling. På 1930-tallet ble han direktør for et reklamefirma samtidig som han begynte å skrive avant-garde skuespill. Han sa opp jobben for å bli forfatter på fulltid, og flyttet til Paris. Der ble han gift med den amerikanske motejournalisten Louise Crombie.

Fra 1936 til 1939 skrev Ambler seks thrillere, som alle senere er blitt klassikere i sjangeren. Mest kjent er The Mask of Dimitrios (1939), også filmet som en klassisk film noir i 1944.

Ved utbruddet av andre verdenskrig ble Ambler menig soldat i artilleriet, men ble etter kort tid overført til en enhet med krigsfotografer. Han avanserte i løpet av krigen til assisterende direktør for hærens filmavdeling ved War Office med oberstløytnants grad.

Etter krigen fortsatte han i den sivile filmindustrien som manusforfatter. I 1953 ble han nominert til Oscar for manus til filmen The Cruel Sea. Mellom 1940 og 1951 utga han bare en roman, Skytip, et samarbeide med Charles Rhodda under pseudonymet Elliot Reed.

Også forfatterskapet etter 1951 ble godt mottatt av kritikerne, og Ambler mottok flere internasjonale priser. Blant annet fikk han to ganger britiske Crime Writers Associations Gold Dagger for årets beste kriminalroman utgitt på engelsk. Han ble også den første som mottok denne organisasjonens Cartier Diamond Dagger for et livslangt forfatterskap av særlig høy kvalitet. I 1981 ble han tildelt Order of the British Empire.

Ambler ble skilt fra Louise i 1958. Samme år giftet han seg med Joan Harrison som arbeidet som assisterende produsent for Alfred Hitchcock. Paret flyttet i 1969 til Sveits, hvor de bodde i 16 år før de returnerte til England. Joan døde i London i 1994, Ambler i 1998.

 Bibliografi 
 The Dark Frontier (1936)
 Uncommon Danger (også utgitt som Background to Danger) (1937)
 Epitaph for a Spy (1938)
 Cause for Alarm (1938)
 The Mask of Dimitrios (også utgitt som A Coffin for Dimitrios) (1939)
 Journey into Fear (1940)
 Skytip (1950) (som Eliot Reed)
 Judgment on Deltchev (1951)
 Tender to Danger (1951) (som Eliot Reed) (også utgitt som Tender to Moonlight)
 The Schirmer Inheritance (1953)
 The Maras Affair (1953) (som Eliot Reed)
 Charter to Danger (1954) (som Eliot Reed)
 The Night-Comers (1956) (også utgitt som State of Siege)
 Passport to Panic (1958) (som Eliot Reed)
 Passage of Arms (1959)
 The Light of Day (1962) (også utgitt som Topkapi)
 The Ability to Kill and Other Pieces – novellesamling (1963)
 A Kind of Anger (1964)
 Dirty Story (1967) (også utgitt som This Gun for Hire)
 The Intercom Conspiracy (1969) (også utgitt som The Quiet Conspiracy)
 The Levanter (1972)
 Doctor Frigo (1974)
 Send No More Roses (1977) (også utgitt som The Siege of the Villa Lipp)
 The Care of Time (1981)
 Here Lies Eric Ambler – selvbiografi (1981)
 Waiting for Orders – novellesamling (1991) (også utgitt som The Story so Far)

 Oversettelser til norsk 
Norsk tittelUtgittOriginaltittelUtgittReisen fra frykten1949Journey into Fear1940Historien om en spion1956Epitaph for a spy1938Århundredets mysterium1958The Schirmer Inheritance1953De kommer om natten1957The night-comers1975Reise i faresonen1958Uncommon Danger1937Kjøpt og betalt1967The Light of Day1962Dimitrios maske1978The Mask of Dimitrios1939Generalens sminke1980Cause for Alarm1938Olje og død1981Uncommon Danger(ny oversettelse)1937Kryssild1990The Intercom Conspiracy1969

 Priser og utmerkelser 
 The Gold Dagger 1959, for A Passage of Arms
 The Edgar Award for Best Novel 1964, for Topaki (The Light of Day)
 The Gold Dagger 1972, for The Levanter
 Svenska Deckarakademins Grand Master-diplom 1974
 Mystery Writers of Amerika Grand Master Award 1975
 Le Grand Prix de littérature policère 1976, for Docteur Frigo (Doctor Frigo)
 Prix Mystère de la critique 1979, for Les Trafiquants d'armes (Passage of Arms)
 The Cartier Diamond Dagger 1986
 The Edgar Award for Best Critical or Biographical Work 1987, for Here Lies Eric Ambler
 Order of the British Empire 1981

 Referanser 

 Litteratur 
 Eric Ambler, utg. Filmkritiker-Kooperative. München: Verlag Filmkritik 1982. (= Filmkritik; Jg. 26, 1982, H. 12 = Gesamtfolge; 312)
 Über Eric Ambler. Zeugnisse von Alfred Hitchcock bis Helmut Heissenbüttel, utg. Gerd Haffmans. Zürich: Diogenes 1989. (= Diogenes-TB; 20607) ISBN 3-257-20607-0
 Ronald J. Ambrosetti: Eric Ambler. New York: Twayne Publ. u.a. 1994. (= Twayne's English authors series; 507) ISBN 0-8057-8369-5
 Stefan Howald: Eric Ambler. Eine Biographie. Zürich: Diogenes 2002. ISBN 3-257-06325-3
 Peter Lewis: Eric Ambler. New York: Continuum 1990. ISBN 0-8264-0444-8
 Kapittelet Die Ambler-Lektion, i: Jörg Fauser: Lese-Stoff. Von Joseph Roth bis Eric Ambler, Frankfurt a.M. (Verlag Neue Kritik) 2003, S. 201-207. ISBN 3-8015-0366-6

 Eksterne lenker  
 California Literary Review: Beyond the Balkans – Eric Ambler and the British Espionage Novel, 1936-1940
  Kojvisto: Eric Ambler 
 Krimi-Couch: Eric Ambler
 Fantasticfiction: Eric Ambler
  Bastulli Crime Library: Eric Ambler  
  Booksellerworld: Eric Ambler bibliografi 


Kategori:Engelske forfattere
Kategori:Britiske krimforfattere
Kategori:Engelskspråklige forfattere
Kategori:Order of the British Empire (OBE)
Kategori:Personer fra London